Mõõtmisteenuse osutamise leping nr 1-18/2024/15

Käesolev mõõtmisteenuse osutamise leping (edaspidi **Leping**) on sõlmitud

1. **VMF Estonia OÜ**, registrikood 10328575, aadress Ruuksu küla, Rõuge vald, 66280 Võrumaa, keda esindab põhikirja alusel juhatuse liige Timo Palli (edaspidi **Täitja**) ning
2. **Riigimetsa Majandamise Keskus**, registrikood 70004459, Mõisa/3, Sagadi küla, Haljala vald, 45403 Lääne-Virumaa, keda esindab puiduturustusosakonna põhimääruse alusel juhataja Ulvar Kaubi (edaspidi **Tellija**),

edaspidi nimetatud eraldi **Pool** või ühiselt **Pooled**, vahel alljärgnevas.

**1. Lepingu objekt**

1.1. Käesoleva Lepingu alusel osutab Täitja Tellija poolt esitatud tellimuste alusel Eesti sadamates laevadele laaditava ümarpuidu mõõtmise ja kvaliteedi hindamise teenust ning eraldi tellimuste alusel kontrollmõõtmise teenust. Poolte eelneval kirjalikul kokkuleppel osutab Täitja Tellijale ümarpuidu mõõtmise ja kvaliteedi hindamise ning kontrollmõõtmise teenust teistes asukohtades Eesti Vabariigi territooriumil.

1.2. Täitja osutab Tellijale mõõtmise ja laopidamise teenust Tellija Kunda sadamas asuvas ümarmaterjali terminalis. Mõõtmisteenuse osutamiseks kasutab Täitja vastavalt Tellija ja Södra Metsad OÜ vahelisele kokkuleppele Södra Metsad OÜ Kunda terminali mõõdusilda ja kontorit.

**2. Tellija on kohustatud**

2.1. esitama Täitjale lepingu sõlmimisel ligikaudse plaanitava aastase mõõtmismahu;

2.2. esitama Täitjale iga kuu lõpus järgmise kuu kohta ligikaudse laevatusplaani;

2.3. tagama Täitja teavitamise vähemalt 7 päeva ette laeva saabumisest ning tagama saabumise kohta seejärel jooksvalt täpsustava info edastamise;

2.4. iga tellimuse kohta esitama Täitjale mõõtmisreeglid ja kvaliteedinõuded, mille alusel mõõtmist läbi viia soovitakse;

2.5. tagama, et mõõtmispaik oleks pimeda ajal sedavõrd piisavalt valgustatud, et oleks mõõtmist võimalik läbi viia. Valgustuse puudumisel on Teostajal õigus pimeda ajal mõõtmisest keelduda;

2.6. tagama, et mõõtmispaigas oleks mõistlikul kaugusel töö teostamise kohast siseruumi kasutamise võimalus, kus oleksid olemas laud, tool, elekter, soojendus ja valgustus ning tualett;

2.7. edastama Täitjale laeva laadimise eest vastutava inimese kontakti, kes on suuteline lahendama laeva laadimise käigus tekkivaid küsimusi ja probleeme. Kontaktid on loetletud Lepingu lisas nr 1.

2.8. tegema Täitjale teatavaks Tellija Kunda sadama lao täpse asukoha ja piirid ning koostöös Täitjaga paika panema riitade asukohad ja kontrollpakkide ladustamise ja mõõtmise koha.

2.9. teavitama Täitjat igale nädalale eelneva nädala reede kella 12:00-ks, kui palju plaanitakse Tellija Kunda sadama lattu järgneva nädala jooksul tarnida ning võtma arvesse Täitja poolseid soovitusi terminali tehtavate tarnete mahtude ajalise jaotuse osas. Eesmärgiks on vältida mõõtmiskoha ülekoormatust.

2.10. teavitama Tellija Kunda sadama lattu vedude teostajaid asjaolust, et mõõtmisteenuse juurde kuulub ka kontrollpakkide võtmine. Teavitama vedude teostajaid sellest, et mõõtjal on õigus keelduda mõõtmise teostamisest, kui autojuht pole enne mõõtmise algust EVR-is oleva elektroonilise veoselehe staatuseks pannud „maha laaditud“.

**3. Täitja on kohustatud**

3.1. Tellijat teavitama eelseisvatest ajaliselt kattuvatest teenuse osutamise juhtumitest koheselt peale nende teadasaamist;

3.2. Tellijat teavitama graafikujärgse laeva mõõtmisteenuse osutamisest ja p. 3.1. kirjeldatud mõõtmisteenuse äraütlemisest hiljemalt 2 (kaks) kalendripäeva enne laeva saabumist;

3.3. teostama ümarmaterjali laevale mõõtmise ja selle kvaliteedi hindamise vastavalt Tellija esitatud mõõtmistingimustele ja kvaliteedinõuetele;

3.4. koostama ja esitama Tellijale laevakoguse mõõtmisraporti hiljemalt 2 (kahe) tööpäeva jooksul peale laevakoguse mõõtmist;

3.5. esitama Tellijale soovi korral laevale veetud koguste aruande MS Excel formaadis auto koormapakkide kaupa hiljemalt 2 (kahe) tööpäeva jooksul peale laevakoguse mõõtmist;

3.6. teostama ümarmaterjali mõõtmise ja kvaliteedi hindamise või kontrollmõõtmise vastavalt Tellija esitatud mõõtmistingimustele ja kvaliteedinõuetele ning esitama mõõtmise või kontrollmõõtmise raporti hiljemalt 2 (kahe) tööpäeva jooksul peale mõõtmise või kontrollmõõtmise teostamist.

3.7. osutama Tellijale ümarmaterjali mahu mõõtmise ja kvaliteedi hindamise teenust Tellija Kunda sadama laos esmaspäevast reedeni kella 08:00 – 18:00 ning ka muul ajal, kui on vajalik tulla mõõtma laost välja tarnitud materjali kogust.

3.7.1. mõõtmise kvaliteedi kontrollimiseks võtma süstemaatiliselt kontrollpakke. Kontrollpakkide mõõtmisel mõõdetakse ükshaaval iga kontrollpakis oleva noti maht ja hinnatakse noti kvaliteet.

3.7.2. esitama Tellijale enne järgmise tööpäeva algust auto koormapakkide kaupa raporti eelmise tööpäeva jooksul lattu tarnitud koguste kohta veebiteenuse kaudu Tellija loodud Android tarkvara abil.

3.7.3. esitama Tellijale laost välja tarnitud koguste kohta raporti vähemalt kahe (2) tööpäeva jooksul peale mõõtmise teostamist. Laost välja tarnitud kogus saadakse peale tarnet lao jäägi mõõtmise teel.

3.7.4. pidama laoarvestust ja esitama Tellijale Tellija soovi korral aruande laos hetkel olemasoleva ümaramaterjali koguse kohta sortimentide lõikes.

**4. Tasustamine**

4.1. Tellija maksab Täitjale käesoleva Lepingu alusel teostatud töötundide eest tasu (edaspidi **Tasu**) iga kuu alguses eelneva kuu kohta esitatud koondarve alusel. Käesoleva Lepingu alusel teostatud töötundide hinnad on järgnevad:

4.1.1. Esmaspäev – reede 6:00 – 18:00 = 35,00 EUR/h

4.1.2. Esmaspäev – reede 18:00 – 6:00 ja laupäev, pühapäev = 43,00 EUR/h

4.1.3. Mõõtmine riigipühadel: esmaspäev - reede = 55,00 EUR/h; laupäev, pühapäev 64,00 EUR/h

4.1.3.1. Mõõtmisteenust ei osutata järgmistel riigipühadel:

1. jaanuar

24. veebruar

23. ja 24. juuni

24., 25. ja 26. detsember

31. detsember toimub mõõtmine Poolte kokkuleppel

4.1.4. Sõit mõõtmispaika ja tagasi – 1 sõidukilomeeter = 0,50 EUR.

4.1.5. Kontrollpakkide mõõtmine – 50,50 EUR/h.

4.2. Täpsustused:

4.2.1. Hindadele punktides 4.1.1.-4.1.5. lisandub käibemaks;

4.2.2. Töö teostamise alguseks loetakse Täitjale Tellija või laeva agendi poolt edastatud aeg, millal peab sadamas või mõõtmise asukohas valmis olema töö teostamiseks. Töö teostamise lõpuks loetakse laeva laadimise või mõõtmise asukohas mõõtmise lõpp. Kui laadimises tehakse terveks ööks paus, siis pausi aega ei arvestata töö teostamise aja sisse;

4.2.3. Kui laadimises tehakse terveks ööks paus või mõõtja peab minema eelmine õhtu mõõtmispaika, et olla hommikul õigeks ajaks valmis või mõõtmine lõpeb ajal, millal mõõtjal ei ole võimalik enam koju minna ja mõõtjal on seetõttu vaja ööbida majutusasutuses, siis see kulu lisatakse töö teostamise eest esitatavale arvele eraldi reana;

4.2.4. Kui mõõtmine toimub saartel, siis lisatakse praamipiletite kulu töö teostamise hinnale;

4.2.5. Lepingu punktis 4.1.1. toodud hinda rakendatakse Tellija Kunda sadama laos nende kalendripäevade eest (10 h/päevas), millal reaalselt toimub ümarmaterjali vedu Tellija Kunda sadama lattu.

4.2.6. Tellija Kunda sadama laost välja tarnitud ümarmaterjali koguse selgitamiseks läbi viidud lao jäägi mõõtmisel rakendatakse lepingu punktis 4.1.1. ja 4.1.2. toodud hindu vastavalt mõõtmisele kulunud tegelikule ajale. Kontrollpakkide mõõtmisel rakendatakse lepingu punktis 4.1.5. toodud hinda vastavalt mõõtmisele kulunud tegelikule ajale.

4.3. Tellija maksab Täitjale Tasu pangaülekandega Täitja poolt esitatud pangaarvele 14 (neljateistkümne) päeva jooksul peale e-arveoperaatori vahendusel arve väljastamist.

**5. Infomatsiooni edastamine**

5.1. Kogu käesoleva Lepingu alusel edastatava informatsiooni toimetavad Pooled teineteisele kätte e-kirjaga või posti teel.

5.2. Kogu käesoleva Lepingu alusel edastatav informatsioon toimetatakse kätte Poolte kontaktisikutele, kes on loetletud Lepingu Lisas nr 1.

**6. Lepingu muutmine ja lõpetamine. Vaidluste lahendamine**

6.1. Pooled püüavad lahendada käesolevast Lepingust tekkinud vaidlused Poolte vaheliste läbirääkimiste teel. Juhul, kui vaidlust ei õnnestu lahendada Poolte vaheliste läbirääkimiste teel, lahendatakse vaidlused kohtus.

6.2. Kõikides käesoleva Lepinguga reguleerimata küsimustes lähtuvad Pooled Eesti Vabariigi õigusaktidest.

6.3. Käesolevat Lepingut võib muuta või täiendada üksnes Poolte kirjalikul kokkuleppel.

6.4. Käesoleva Lepingu võib lõpetada igal ajal enne Lepingu punktis 7.1. sätestatud tähtaja lõppu Poolte kirjalikul kokkuleppel.

6.5. Täitjal on õigus leping ühepoolselt lõpetada, kui Tellija ei ole Lepingu punktis 4.3. nimetatud arvet alates selle kättesaamise hetkest 30 (kolmekümne) päeva jooksul Tasunud.

**7. Lepingu tähtaeg**

7.1. Leping jõustub tagasiulatuvalt 1. veebruarist 2024. a ja kehtib kuni 31. jaanuarini 2025. a või kuni selle ennetähtaegse lõpetamiseni vastavalt Lepingu punktidele 6.4. ja 6.5.

**8. Muud sätted**

8.1. Pooled on kokku leppinud, et nad ei loovuta, ega anna mistahes kolmandale isikule üle mistahes käesoleva Lepinguga tekkinud õigusi, kohustusi, nõudeid jne, välja arvatud juhul, kui mõlemad Pooled selles kirjalikult kokku lepivad.

8.2. Pooled ei avalikusta kolmandatele isikutele ilma teise Poole kirjaliku nõusolekuta Lepingu sisu või mistahes muud informatsiooni, mis on teatavaks saanud Lepingu allkirjastamise ja täitmise käigus, välja arvatud Poolte audiitoritele, advokaatidele ja seadusandlusega ettenähtud juhtudel. Antud informatsioon hõlmab ka teise Poole äritavasid ja majandustegevust ning muud informatsiooni, mida võiks mõistlikult pidada konfidentsiaalseks arvestades Poolte äritegevust.

8.3. Leping on koostatud ja allkirjastatud digitaalselt ning on kirjalikku taasesitamist võimaldaval moel olemas kummalgi Poolel.

8.4. Käesolevale Lepingule on lisatud järgmised Lisad:

8.4.1. Lisa nr 1 – Kontaktisikute nimekiri.

**9. Juriidilised aadressid ja Poolte pangarekvisiidid**

|  |  |
| --- | --- |
| VMF Estonia OÜ  Aadress: Timkova, Ruuksu küla, Rõuge vald,  66280 Võrumaa  Registrikood: 10328575  VAT nr: EE100338300  Pank: Swedbank  IBAN: EE802200221011385344 | Riigimetsa Majandamise Keskus  Aadress: Mõisa/3, Sagadi küla, Haljala vald,  45403 Lääne-Virumaa  Registrikood: 70004459  VAT nr: EE100559901  Pank: SEB Pank  IBAN: EE881010002021370008 |

Poolte allkirjad:

**VMF Estonia OÜ** **Riigimetsa Majandamise Keskus**

/allkirjastatud digitaalselt/ /allkirjastatud digitaalselt/

Timo Palli Ulvar Kaubi

juhatuse liige puiduturustusosakonna juhataja

**Lisa nr 1**

Kontaktisikute nimekiri

VMF Estonia OÜ:

1. Timo Palli

[vmf@vmf.ee](mailto:vmf@vmf.ee) , tel +3725165813, ID nr 37907310256

1. Tarmo Tiivoja

[vmf@vmf.ee](mailto:vmf@vmf.ee) , tel +37253229325, ID nr 36601102735

Riigimetsa Majandamise Keskus:

1. Laevatusplaani, mõõtmisreeglite ja kvaliteedinõuetega seotud küsimused

Urmas Treial ([urmas.treial@rmk.ee](mailto:urmas.treial@rmk.ee), tel 503 3396)

1. Laeva laadimise käigus tekkivad operatiivsed tehnilised küsimused
   1. Sillamäe sadam – Raul Orgla ([raul.orgla@rmk.ee](mailto:raul.orgla@rmk.ee), tel 505 1441)
   2. Kunda sadam – Raul Orgla ([raul.orgla@rmk.ee](mailto:raul.orgla@rmk.ee), tel 505 1441)
   3. Roomassaare, Virtsu, Rohuküla ja Heltermaa sadam –

Ilmar Berggrünfeldt ([ilmar.berggrunfeldt@rmk.ee](mailto:ilmar.berggrunfeldt@rmk.ee) , tel 513 2973)

**VMF Estonia OÜ** **Riigimetsa Majandamise Keskus**

/allkirjastatud digitaalselt/ /allkirjastatud digitaalselt/

Timo Palli Ulvar Kaubi

juhatuse liige puiduturustusosakonna juhataja